Vassdraget ble vernet mot kraftutbygging i Verneplan III for vassdrag i 1986. Vernet ble begrunnet med at vassdraget er viktig del av et glasialt formet landskap med relativt høye fjell, bratte dalsider og dalbunner fylt med løsmasser, samt et stort naturmangfold knyttet til elveløpsformer, skredformer, geomorfologi, landformer, botanikk og vannfauna. At vassdraget er viktig for friluftsliv ble også anført som en grunn.